tomron87/hebrew-wikipedia-sentences-corpus huggingface dataset:
ב-10 באוקטובר הכריזה צרפת מלחמה על אוסטריה וסקסוניה, ומאוחר יותר הצטרף אל לואי החמישה עשר, מלך צרפת דודו פליפה החמישי, מלך ספרד, שקיווה להשיג שטחים באיטליה עבור בניו מנישואיו השניים לאליזבטה פארנזה.
באופן ספציפי, קיווה פליפה החמישי לתפוס את דוכסות מנטובה עבור בנו הבכור קרלו הראשון, דוכס פארמה וציפה אף להשיג לו את הדוכסות הגדולה של טוסקנה, ואילו לבנו הצעיר פליפה נסיך ספרד, קיווה פליפה החמישי להשיג את ממלכת נאפולי וממלכת סיציליה.
אל שני המלכים מבית בורבון הצטרף גם קרלו אמנואלה השלישי, מלך סרדיניה, שקיווה לתפוס שטחים מדוכסויות מילאנו ומנטובה האוסטריות.
כאשר פרצו מעשי האיבה קיוו האוסטרים לסיוע מצד המעצמות הימיות, ממלכת בריטניה הגדולה והרפובליקה ההולנדית, אולם, גם ההולנדים וגם הבריטים בחרו במדיניות נייטרלית.
ראש ממשלת בריטניה רוברט וולפול, הצדיק את אי-התערבותה של בריטניה, בכך שעמד על כך שהברית האנגלו-אוסטרית כפי שסוכמה בחוזה וינה בשנת 1731, הוא הסכם הגנה בלבד, ואילו במקרה הזה אוסטריה הייתה התוקפן.
עמדה זו הותקפה על ידי האוסטרופילים האנגלים שרצו לסייע לאוסטרים נגד צרפת, אך עמדתו הדומיננטית של וולפול הבטיחה שבריטניה תישאר מחוץ לסכסוך.
בגבול הדרומי של אוסטריה, בנובמבר 1733 נחתם הסכם טורינו (1733) בין צרפת לממלכת סרדיניה, וסוכם בו על הכנות לפעולות צבאיות בצפון איטליה.
בנוסף נחתם הסכם החוזה המשפחתי עם ספרד, שכלל הבטחות לסיוע צרפתי לכיבוש ספרדי בנאפולי ובסיציליה.
צרפת גם ניסתה לצרף את שוודיה והאימפריה העות'מאנית לתמוך בסטניסלאב לשצ'ינסקי, אולם הם סירבו להצטרף למלחמה.
במידה רבה נותרו האוסטרים ללא בעלי ברית חיצוניים יעילים בגבולם הדרומי והמערבי, משום שבעלי בריתם הרוסים והסקסונים היו עסוקים במערכה בפולין, והקיסר לא סמך על פרידריך וילהלם הראשון, מלך בפרוסיה שהיה מוכן לסייע לו.
בנוסף, קרל אלברכט, הנסיך הבוחר מבוואריה שהיו לו שאיפות להיות הקיסר הבא, חתם על הסכם חשאי עם צרפת בנובמבר 1733, וניסה, בהצלחה מוגבלת, להניא שליטים אחרים מבית ויטלסבאך להעניק את צבאם לטובת הקיסר.
מאידך, בעוד בריטניה עצמה לא נתנה תמיכה לאוסטריה, נסיכות הבוחר מהנובר שהייתה באוניה פרסונלית עם בריטניה תחת שלטונו של ג'ורג' השני, מלך בריטניה, שלחה את צבאה לסייע לקיסר האוסטרי.
ב-9 באפריל 1734 הוכרזה המלחמה על צרפת כ"רייכסקריג" (מלחמה אימפריאלית), המחייבת את כל המדינות באימפריה להשתתף לטובת הקיסר.
הרוסים בפיקודו של פטר לאסי, כבשו עד מהרה את ורשה והכניסו את אוגוסט השלישי לעיר כמלך פולין, ואילצו את סטניסלאב לשצ'ינסקי לברוח לדנציג, שם היה נצור זמן מה על ידי צבא רוסי-סקסוני שהיה תחת פיקודו של גנרל-פלדמרשל כריסטופור מיניך.
דנציג נכנעה ביוני 1734, וסטניסלאב ברח שוב, בתחילה לקניגסברג ולבסוף לצרפת.
בכך הסתיימה הפעילות הצבאית הגדולה בפולין עצמה, אם כי תומכיו של סטניסלאב המשיכו בלוחמת גרילה כנגד הכוחות הרוסיים..
קבוצה של אצילים ואריסטוקרטים שתמכו בסטניסלאב הקימו בסוף 1734 את הקונפדרציה של דז'יקוב, וניסו להילחם בצבא הרוסי והסקסוני תחת פיקודו של אדם טארלו, אך מאמציהם לא היו יעילים.
ביוני-יולי 1736 אושר מינויו של אוגוסט השלישי למלך פולין ולדוכס הגדול של ליטא, במה שנודע כ"פיוס הסיים".
ב-13 באוקטובר 1733 החלה צרפת בפעולות צבאיות והשתלטה על דוכסות לורן ולמחרת החלה לצור על קהל שנפלה בידיה כעבור שבועיים.
מכיוון שלא הייתה מסוגלת לתקוף את אוסטריה באופן ישיר, ולא הייתה מוכנה לפלוש למדינות הגרמניות, מחשש שתגרור את בריטניה והולנד לסכסוך, חיזקה צרפת את מעמדה בלורן ופרסה את כוחותיה באזור הריין לקראת החורף.
הקיסר ריכז את בתגובה למתקפות הצרפתיות את כוחותיו הסדירים, והחל בתהליך של גיוס חיילים ממדינות האימפריה, וכן הוא הקים קו הגנה באטלינגן, ליד קרלסרוהה.
באביב 1734 נערכו בהצלחה תמרונים צרפתיים בחזית הזו, והנסיך אויגן מסבויה הסיג את כוחותיו אל המחנה הקיסרי בהיילברון.
ב-12 ביוני במהלך המצור על פיליפסבורג, נהרג דוכס ברוויק מפגיעת פגז שערף את ראשו.
הכוחות הצרפתים המשיכו להתקדם לאורך הריין עד למיינץ, אך הצבא הקיסרי ההולך וגדל, שהסתייע בכוחות רוסים שכבשו את דנציג, הצליח למנוע מצרפת להטיל שם מצור.
עד מהרה יצא הנסיך אויגן למתקפה, כוח של 30,000 חיילים תחת פיקודו של פרידריך היינריך פון זקנדורף חצה את הריין והחל להדוף את הצרפתים לעבר טריר.
באוקטובר 1735 הובסו הצרפתים בקרב קלאוזן, ובכך הושגו תנאים ראשוניים לשלום בין הצדדים.
ב-24 באוקטובר 1733 נכנסו לתחומי מילאנו כוחות צרפת וסבויה, שמנו למעלה מ-50,000 חיילים בפיקודו של קרלו אמנואלה השלישי, מלך סרדיניה, ונתקלו רק בהתנגדות מינימלית, שכן הכוחות האוסטריים בדוכסות מנו רק כ-12,000 חיילים.
ב-3 בנובמבר נכנעה העיר מילאנו עצמה, אף שהמושל האוסטרי, הרוזן ויריך פיליפ פון דאון עדיין החזיק במבצר.
דוכס וילאר הצטרף לקרלו אמנואלה במילאנו ב-11 בנובמבר, אך בעוד דה וילאר רצה לתקוף מיד את מנטובה כדי לחזק את מעברי האלפים נגד תגבורות אוסטריות, חיפש קרלו אמנואלה, שלא האמין לבעלות בריתו צרפת וספרד, לאבטח את מילאנו.
בשלושת החודשים הבאים לחם הצבא נגד ההתנגדות האוסטרית העיירות המבוצרות שנותרו בתחומי הדוכסות.
דה וילאר ניסה לשכנע את דון קרלוס מפארמה להצטרף למשלחת נגד מנטובה, אבל קרלוס התמקד במערכה נגד נאפולי.
לבסוף החל דה וילאר לנוע כנגד מנטובה, אבל קרלו אמנואלה התנגד לכך, והצבא התקדם רק מעט.
בתחילת חודש מאי חצה צבא אוסטרי בן 40,000 חיילים תחת פיקודו של הרוזן קלוד פלורימונד דה מרסי, את הרי האלפים, ואיים ללכוד את הצבא הצרפתי מאחוריו.
דה וילאר הגיב בנסיגה ממנטובה, וניסה ללא הצלחה להפריע למעבר הצבא האוסטרי את הנהר פו.
דה וילאר שהיה מתוסכל מעיכובו של קרלו אמנואלה, פרש מהפיקוד על הצבא ב-27 במאי.
כוחותיו של מרסי עשו ניסיונות חוזרים ונשנים לחצות את נהר הפארמה ביוני, אך רק בסוף אותו חודש הם הצליחו לחצות את הנהר ולפנות אל העיר פארמה, שם שהו כוחות צרפת וסרדיניה תחת פיקודם של המרשלים הצרפתיים דה ברויי ואת קוואני.
ב-29 ביוני נערך קרב סן-פייטרו שבו ספגו האוסטרים אבדות כבדות ונהדפו, תוך שהרוזן דה מרסי נהרג, ואילו סגנו פרידריך לודוויג מווירטמברג-ויננטל נפצע.
למחרת חזר קרלו אמנואלה ונטל את הפיקוד, אולם הוא נמנע מרדיפה אחרי הכוחות האוסטרים הנסוגים.
האוסטרים נסוגו לפו, שם הם חוזקו על ידי כוחות נוספים, והועמדו תחת פיקודו של גנרל-פלדמרשל דומיניק פון קניגזג-רוטנפלס.
לאחר חודשים של חוסר מעש, שבמהלכו עמדו הצבאות אחד מול השני באזור הנהר סקיה, ערך קניגזג ב-15 בספטמבר פשיטה על המטה של דה קוואני בקיסטלו , והיה קרוב מאוד ללכידת קוואני ואת המתנות הסיניות של קרלו אמנואלה.
יומיים לאחר מכן נסוגו הצרפתים לעמדה ליד גואסטלה בתגובה לתמרונים האוסטריים, אך יחידה אחת של קרוב ל-3,000 איש כותרו והוכנעו על ידי הכוחות האוסטרים המתקדמים.
ב-19 בספטמבר תקף קניגזג את עמדת בעלות הברית בגואסטלה, אך נהדף במחיר דמים גבוה, ואיבד אף את סגנו פרידריך מווירטמברג.
לאחר מכן נסוג קניגזג על פני עמק הפו, ואימץ עמדה הגנתית בין הפו לבין האוליו, בעוד קרלו אמנואלה שוב לא ניצל את הניצחון שלו.
מאוחר יותר התקדמו הכוחות בפיקוד קרלו אמנואלה לקרמונה, בעוד האוסטרים התקדמו על הגדה הצפונית של נהר הפו עד נהר האדה, ובדצמבר 1734 נכנסו שני הצדדים למחנות חורף.
בדרום איטליה, הובסו הכוחות האוסטרים, שבחרו אסטרטגיה של הגנה על מספר גדול של מבצרים.
דון קרלוס מפארמה הרכיב צבא שהורכב בעיקר ספרדים, אך גם כלל חיילים מצרפת ומסבויה, ועבר עמו דרומה דרך מדינת האפיפיור.
כוחותיו של קרלוס איגף את ההגנה האוסטרית במיניאנו, ואילץ אותם לסגת למבצר בקפואה.
לאחר מכן הוא התקבל בנאפולי על ידי זקני העיר, בעוד המושל האוסטרי ברח לבארי, והמצודות האוסטריות בעיר נתפסו במהירות.
תוך שמירה על המצור על הכוחות האוסטרים הגדולים בקפואה וגאטה, חלק גדול של הכוח הצרפתי-ספרדי רדף אחרי הכוחות האוסטרים הנותרים, ובסוף מאי הביס אותם בביטונטו, ובאותו זמן נפלו שאר המבצרים האוסטריים בסיציליה במהירות.
באוגוסט נכנעה העיר גאטה, ואילו קפואה החזיקה מעמד עד נובמבר, ולאחר שנגמר בה התחמושת נכנע אוטו פרדיננד פון אבנסברג וטראון.
במצור על גאטה השתתף הטוען לכתר הבריטי צ'ארלס אדוארד סטיוארט, שהיה בן 14 והיה זה הקרב הראשון שהשתתף בו.
הצבאות בצפון איטליה סבלו בצורה משמעותית במהלך החורף, וספגו אבדות משמעותיות מחמת מחלות ועריקה.
במהלך המסע בשנת 1735, היו הכוחות הצרפתיים בצפון איטליה תחת פיקודו של דוכס נואייל, שהועלה לדרגת מרשל לאחר הצלחתו של במערכה באזור הריין.
במאי הם הצטרפו לכוחות הספרדים במאי, שהיו פנויים לאחר ההצלחות שלהם בדרום, ובתגובה לאיום זה נסוג קניגזג לתחומי בישופות טרנטו, אך השאיר את מבצר מנטובה מוגן היטב.
בשלב זה התגלעו חילוקי דעות בין בעלות הברית, משום שספרד טענה לזכותה במנטובה, אך סירבה להבטיח את מילאנו לקרלו אמנואלה השלישי, מלך סרדיניה.
בתגובה הסיג קרלו אמנואלה את כוחותיו מן האזור, ובעקבות כך נסוגו כוחות צרפת וספרד.
האוסטרים ניצלו את המצב לטובתם, ולאחר התנגדות קלה החזירו בנובמבר את דוכסות מילאנו לשלטונם.
כבר בפברואר 1734 הציעו הבריטים וההולנדים לתווך בין הצדדים, על מנת למצוא פתרון לסכסוך.
במהלך שנת 1735 האוסטרים לא היו במצב ממשי להמשיך במאבק, והצרפתים חששו מהגעה אפשרית של תגבורות רוסיות לאזור הריין (מה שקרה בסופו של דבר), ובמהלך הקיץ נמשך המשא ומתן.
שלום ראשוני נחתם לבסוף באוקטובר 1735, ואושרר בחוזה וינה בנובמבר 1738. אוגוסט השלישי אושר רשמית כמלך פולין, סטניסלאב לשצ'ינסקי קיבל פיצוי את דוכסות לורן (שתעבור לאחר מותו, באמצעות בתו, לצרפתים), ואילו הדוכס לשעבר של לורן - פרנץ שטפן, נעשה יורש לדוכסות הגדולה של טוסקנה.
דון קרלוס מפארמה ויתר על דוכסות פארמה לטובת שלטון אוסטרי ישיר, אך קיבל כפיצוי את ממלכת נאפולי וממלכת סיציליה.
קרלו אמנואלה השלישי, מלך סרדיניה קיבל שטחים בחלק המערבי של דוכסות מילאנו, ממערב לנהר טיצ'ינו, כולל נובארה וטורטונה.
אף על פי שהלחימה נפסקה לאחר השלום הראשוני בשנת 1735, נחתם הסדר השלום הסופי רק לאחר מותו של ג'אן גסטון דה מדיצ'י, הדוכס הגדול של טוסקנה מבית מדיצ'י שמת בשנת 1737, כדי לאפשר את חילופי הטריטוריות שנקבעו בהסכם השלום.
הצרפתים (ובעלי בריתם), בתקווה לדטאנט וקשרים טובים עם האוסטרים, אישרו גם את הסנקציה הפרגמטית של 1713 שתאפשר לבתו של קרל השישי, קיסר האימפריה הרומית הקדושה - מריה תרזה לרשת אותו.
על אף הסכמת הצרפתים לסנקציה הפרגמטית, לאחר מותו של קרל השישי בשנת 1740 הם הצטרפו לפרוסיה במלחמת הירושה האוסטרית כנגד אוסטריה.
עם זאת, על פי תנאי ההסכם, לאחר מותו של סטניסלאב לשצ'ינסקי בשנת 1766, עברה דוכסות לורן לצרפת, מה שהיווה תועלת מתמשכת לצרפת.
סטניסלאב לשצ'ינסקי חתם על ויתור על טענתו בשנת 1736, בעוד אוגוסט השלישי הכריז על חנינה כללית.
מיקולאס סרבסיוס וישניובצקיס זכה בתגמול נדיב על תמיכתו באוגוסט השלישי, ומונה להאטמן הגדול של הדוכסות הגדולה של ליטא.
מלחמת הכוכבים: כוחות הגורל היא סדרת אנימציה מאת לוקאס פילם שמשודרת בערוץ ה-YouTube של חברת וולט דיסני.
הסדרה הוכרזה על ידי דיסני ב-12 באפריל 2017 בתור הרחבה לעולם מלחמת הכוכבים.
קדימון מיוחד של הסדרה הוצג יומיים לאחר מכן באירוע Star Wars Celebration השנתי באורלנדו.
הסדרה היא אוסף פרקים קצרים שאורכם נע בין 2 ל-3 דקות, ומתרחשת בנקודות זמן שונות ביקום מלחמת הכוכבים.
הסדרה מתמקדת בדמויות מהמין הנשי.
פרק הבכורה הושק בשידור חי בערוץ דיסני ביוטיוב ב-3 ביולי 2017, וב-9 ביולי הערוץ החל לשדר את 7 הפרקים הנוספים בקצב של פרק אחד ליום.
8 פרקים נוספים של הסדרה עתידים להשתחרר בסתיו 2017.
זאת הפעם הראשונה שלוקאס פילם מפיקה סדרת אנימציה דו־ממדית מאז הסדרה "מלחמת הכוכבים: מלחמת המשובטים" ששודרה ב-2003. לדברי ההפקה, כוחות הגורל נוצרה בפורמט של פרקים קצרים מאחר שהסגנון התאים יותר לדפוס הצפייה של ילדים ברשת.
במעמד ההכרזה על הסדרה, לוקאס פילם הודיעה על השקת קו צעצועים מאת הסברו, וסדרת ספרי ילדים.
הצעצועים יהוו סוג חדש של דמויות שהגדרתו נמצאת בין דמויות פעולה לבובות.
כל צעצוע יהיה בגובה 28 סנטימטר ויציג דמות שונה מהסדרה.
הם יושקו ב-1 באוגוסט 2017, ויכללו בין השאר גם את הדמויות לוק סקייווקר וקיילו רן.
סדרת ספרי הילדים הנושאת את שם הסדרה תהווה אדפטציה לפרקי הסדרה.
שני ספרים עתידים לפרסום עד כה, בשם הרפתקאות נועזות: הספר הראשון יעסוק בפרקים על הדמויות סבין, ריי, ופאדמה.
הספר השני יעסוק בפרקים על הדמויות ג'ין, אסוקה, וליאה.
מלחמת החיות היא תוכנית טלוויזיה מדעית תיעודית ששודרה בערוץ דיסקברי ובאנימל פלנט בשנת 2004 ובת 12 פרקים בלבד.
תוכנית זו מתמקדת בקרבות היפותטיים בין שני בעלי חיים שיכולים להיפגש בטבע, או במקרים מסוימים, ומדענים משווים אותם זה בזה.
העתקים ומודלים שנוצרו בידי המחשב שימשו לאיסוף נתונים על בעלי החיים (כמו הכוח, יכולת הנשיכה ועוד).
ואז, בזירה וירטואלית (סביבת המחיה של בעלי החיים), סצנת קרב קצרה באנימציה ממוחשבת חושפת את התוצאות.
תנין הים נגד העמלץ הלבן:
הפיל האפריקני נגד הקרנף הלבן:
הדוב החום נגד הטיגריס הסיבירי:
הלווייתן הראשתן נגד הדיונון העצום:
מלחמת הכוכבים: התנגדות היא סדרת הרפתקאות ומדע בדיוני בהפקת לוקאס פילם בהנפשה ממוחשבת.
הסדרה מתרחשת בתקופה שבין אירועי הסרט שובו של הג'דיי לבין ובמקביל לאירועי הכוח מתעורר.
העלילה עוקבת אחרי טייס צעיר בצי הרפובליקה החדשה אשר מתגייס לכוחות המורדים ומרגל אחרי האיום ההולך וגובר של המסדר הראשון.
הסדרה עלתה לראשונה בערוץ דיסני ב-7 באוקטובר 2018, ולמחרת הופיעה לראשונה בדיסני XD בארצות הברית ובעולם כולו.
הסדרה הסתיימה ב-26 בינואר 2020 לאחר שתי עונות וארבעים פרקים.
קאזודה זיאונו, הוא טייס צעיר בצי הרפובליקה החדשה.
במהלך אחת ממשימותיו, הוא פוגש את פו דמרון אשר משכנע אותו להתגייס אל המורדים אשר פועלים בחשאי כנגד האיום החדש על הגלקסיה – המסדר הראשון.
דמרון לוקח את זיאונו לכוכב קסטילון אשר מורכב כולו מאוקיינוס פרט לפלטפורמה ענקית אשר מכונה "הקולוסוס" (אשר בהמשך מתגלה שהיא למעשה ספינת חלל).
מטרתו של זיאונו היא לרגל אחר הנעשה בפלטפורמה שהמסדר הראשון מגלה בה עניין רב.
תוך כדי כך מתוודע זיאונו לתושביה המגוונים של הפלטפורמה, לסודות שהם מסתירים, ולאיומים השונים עליה.
קאזודה (קאז) זיאונו (כריסטופר שון/יהונתן מגון) – טייס צעיר בצי הרפובליקה החדשה אשר מתגייס למורדים ומוצב בפלטפורמה כדי לרגל אחר תוכניות המסדר הראשון לגביה.
מנסה להסתיר מכל חבריו את עובדת היותו מרגל.
פו דמרון (אוסקר אייזק/יהונתן שוורצברג) – טייס קרבי בשירות המורדים אשר מגייס את קאזודה לשירות המורדים ומפקח באופן אישי על משימתו.
ליאה אורגאנה (קרוליין הנסי/אפי בן ישראל) – מפקדת כוחות המורדים.
BB-8 – הרובוט האישי של פו דמרון.
במהלך רוב העונה הראשונה של הסדרה, דמרון משאיל אותו לקאזודה והוא מסייע לו בפעולות הריגול שלו.
בהמשך הוא מוחלף בידי CB-23.
CB-23 – רובוט מאותו דגם של BB-8 אך עם אישיות של נקבה.
מלווה את פו דמרון בזמן ש-BB-8 נמצא עם קאזודה, ובהמשך הם מתחלפים.
ג'רק ייגר (סקוט לורנס/אלון שר) – חבר של פו דמרון.
שרת כטייס בצי המורדים עד נפילת האימפריה הגלקטית, ולאחר מכן עבד לפרנסתו כטייס מרוצים מצטיין.
פרש מהמרוצים לאחר תאונה בה נהרגו אשתו ובתו, והקים עסק לתיקון ספינות חלל.
מסכים בחוסר רצון לבקשתו של דמרון להעסיק את קאזודה כעוזר שלו וכך להעניק כיסוי לפעילותו כמרגל.
מעורבותו בענייני המורדים גודלת ככל שהסדרה מתקדמת.
ניקו ווזו (ג'וש ברנר/דניאל מגון) – חייזר העובד כמכונאי בשירותו של ג'רק ייגר.
גלוי לב ובעל אישיות תמימה.
חבר טוב של קאזודה, אולם רק בסוף העונה הראשונה נעשה מודע לפעילותו כמרגל.
טאמרה (טאם) ריבורה (סוזי מקגרת/משי קלינשטיין) – מכונאית העובדת בשירותו של ג'רק ייגר.
חולמת להיות טייסת מרוצים מצטיינת.
הייתה חברה של קאזודה, אולם בסוף העונה הראשונה נפגעה קשות מכך שהוא וייגר לא סיפרו לה על קשריהם עם המורדים, עד שהיא הצטרפה למסדר הראשון והפכה לטייסת קרבית בכירה.
היא מעולם לא הייתה שלמה עם החלטתה, ובסוף העונה השנייה בגדה במסדר הראשון והצטרפה למורדים.
קפטן עמנואל דוזה (ג'ייסון הייתוור/אליעזר וייס) – קצין לשעבר בצבא האימפריה הגלקטית, אשר הפך לשליט הפלטפורמה.
הוא מנסה להגן על תושבי הפלטפורמה מפני מתקפות הפיראטים באמצעות טייסת מיוחדת המורכבת מטייסים מובחרים המכונים "האסים".
עם זאת, בהדרגה הוא נכנע ומקבל את הצעת המסדר הראשון לסיוע צבאי כנגד הפיראטים, שהופך בפועל לכיבוש מלא של הפלטפורמה.
כשהוא מבין את הרסניותה של החלטתו, הוא מסייע לקאזודה לסלק את המסדר הראשון ולהטיס את הפלטפורמה לחלל.
טורה דוזה (מירנה ולסקו/עדי בר לב) – בתו של קפטן דוזה.
טייסת מצטיינת ואחת מ"האסים" המגנים על הפלטפורמה.
הייפ פייזון (דונלנד פייז'ון/אורי זלצמן) – טייס מצטיין המשתתף במרוצים ומסייע להגן על הפלטפורמה, אך גם מתנשא וראוותן.
אורקה (בובי מויניהן/אליעזר וייס) ופליקס (ג'ים ראש/ערן מור) - זוג חייזרים עליזים וממולחים המנהלים חנות לממכר חלקי חילוף.
ג'ייס ראקלין (אלייז'ה ווד/יהונתן שוורצברג) – טייס חובב הרוצה לנצח בכל מחיר.
במהלך העונה הראשונה מרמה את קאזודה כדי לגנוב מייגר דלק מסוכן אשר גורם לספינת החלל שלו להתפוצץ.
הוא מאשים את קאזודה באסון ומאז שונא אותו.
בסוף העונה הראשונה הוא מתגייס למסדר הראשון והופך לטייס קרבי.
הוא נהרג לאחר שהמורדים משמידים את משמידת הכוכבים שהוא נמצא עליה.
קפטן קרגן (/ערן מור) – מפקד הפיראטים אשר תוקפים את הפלטפורמה.
מגיע להסדר עם המסדר הראשון על פיו הוא מגביר את התקפותיו כדי שקפטן דוזה יבקש הגנה מהמסדר הראשון.
בהוראת המסדר הראשון, הוא שולח את אנשיו לחטוף את טורה דוזה, אולם המסדר הראשון בוגד בו, תוקף את אנשיו ומשחרר את טורה כדי לשכנע את אביה לשתף פעולה.
כאשר קאזודה וקפטן דוזה מסלקים את המסדר הראשון מהפלטפורמה ומעלים אותה לחלל, קפטן קרגן מסייע להם ותוקף את ספינות החלל של המסדר הראשון.
בהמשך, הצוות שלו מצטרף לאנשי הפלטפורמה ומסייע להם בכמה הזדמנויות, אולם בהמשך מנסה קרגן להתמרד כנגד קפטן דוזה, ובתגובה דוזה מגרש אותו ואת הצוות שלו מהפלטפורמה.
סינארה סאן (נזנין קונטרקטור/מאיה מיטלפונקט) – פיראטית חברה בצוות של קרגן.
במהלך אחת המשימות, היא ופיראטים נוספים תוקפים ספינת משא ומשחררים בטעות מפלצת שהייתה בספינה.
המפלצת הורגת את כל אנשי הצוות והפיראטים פרט לסינארה אשר מחולצת בידי קאזודה ופו דמרון, שמביאים אותה לפלטפורמה מתוך מחשבה שהיא אחת מאנשי הצוות שהותקף.
על הפלטפורמה, היא שימשה כמרגלת של קרגן, והתיידדה עם קאזודה, טאם, ניקו וטורה.
היא סייעה לאנשיו של קרגן כאשר אלו ניסו לחטוף את טורה, אולם לאחר מכן התחרטה על כך וניסתה לסייע לחלץ אותה.
כאשר המסדר הראשון השתלט על הפלטפורמה, הוא החל לחפש אחריה, וקאזודה סייע לה להימלט.
היא חזרה אל הפיראטים, ולאחר מכן סייעה יחד עמם להימלטות הפלטפורמה.
כאשר קרגן התמרד כנגד קפטן דוזה היא בחרה לתמוך בדוזה ובקאזודה, ולפיכך הורשתה להישאר על הפלטפורמה כאשר שאר הפיראטים נאלצו לעזוב.
קיילו רן (מת'יו ווד) – בכיר במסדר הראשון אשר משתמש בצד האפל של הכוח.
גנרל האקס (דונל גליסון) – גנרל בכיר בצבא המסדר הראשון, שני רק לקיילו רן.
קפטן פאזמה (גוונדלין כריסטי/ענת ניב) – מפקדת בכירה בצבא המסדר הראשון.
קפטן אלריק וונרג (לקס לנג/אלי לולאי) – טייס מצטיין בצי המסדר הראשון.
נהרג בסוף העונה הראשונה בידי קאזודה.
בניגוד לרוב חיילי הסער השריון שלו בצבע אדום.
המפקד פייר (ליאם מקלנטייר/אמנון וולף) – קצין בכיר בצבא המסדר הראשון.
נהרג בסוף העונה השנייה כאשר משמידת הכוכבים שלו מותקפת בידי המורדים.
בניגוד לרוב חיילי הסער, השריון שלו בצבע זהב.
הסוכנת טירני (סומאלי מונטאנו/רונה בקרמן) – סוכנת בשירות החשאי של המסדר הראשון אשר מגיעה לפלטפורמה בפרקים האחרונים של העונה הראשונה במטרה לשכנע את טאם להצטרף למסדר הראשון.
היא מצליחה בכך, וטאם הופכת לטייסת בכירה.
קיילו רן הורג אותה בסוף העונה השנייה לנוכח כישלונה בחיסול הפלטפורמה.
מלחמת החולות הייתה מלחמה שהתרחשה בשנים 1963–1964 בין אלג'יריה למרוקו במסגרת המלחמה הקרה ובמסגרת הסכסוך המרוקאי-אלג'יראי.
המלחמה פרצה בעקבות סכסוך גבולות באזור סהרה המערבית והיוותה סכסוך בין שתי מדינות השותפות לליגה הערבית, דבר אשר פגע באחדותה של הליגה.
המלחמה הסתיימה בתיווך ארגון אחדות אפריקה בניצחון צבאי של מרוקו.
מאז המרוץ לאפריקה היו אלג'יריה ומרוקו מסופחות לתוך האימפריה הקולוניאלית הצרפתית (אלג'יריה בתור מושבה קולוניאלית ומרוקו בתור מדינת חסות).
הממשל בפריז קבע את הגבולות בין המדינות, שהפכו לגבולות בינלאומיים כאשר נעשו לעצמאיות.
עם זאת, הגבולות נותרו לא ברורים באזורים שבמחלוקת.
לאחר קבלת העצמאות טענה מרוקו לשליטה באזור טינדוף ובשאר, מחוזות במערב אלג'יריה.
הסכסוך הסלים עם גילוי מינרלים באזור ועם עליית הרגשות הלאומיים.
הרעיון של מרוקו הגדולה – אידאולוגיה שדרשה לאחד את כל האדמות האפריקאיות שהיו בעברן בחזקת מרוקו – תרם גם כן לליבוי הסכסוך.
בנוסף היה קיים פער בתרבות השלטון בין שתי המדינות, בין משטר הרפובליקה החילוני-סוציאליסטי של אלג'יריה למשטר המלוכני השמרן של מרוקו.
במרץ 1963 ביקר חסן השני, מלך מרוקו באלג'יר במטרה לקבוע הסדר בנוגע לגבולות.
נשיא אלג'יריה, אחמד בן בלה, אשר פעל באותה העת לשימור היציבות של מדינתו, לא הקנה חשיבות רבה לנושא ולא נפגש עם המלך המרוקאי, אירוע שפגע במעמדו וכבודו של המלך והאומה המרוקאית.
בנוסף, בן בלה סירב בכל אופן להעמיד את השאלה הטריטוריאלית לדיון.
ממשלתו של בן בלה חשדה שמרוקו מעורבת במרד של ברברים באלג'יריה.
בתוך כך, צבא מרוקו נע לעבר הגבול, והמתח בין הכוחות הצית לבסוף את המלחמה.
המלחמה החלה עם פשיטת חיל רגלים אלג'יראי מדרום להרי האטלס ובפשיטת כוח משני מעבר א-נעאמה.
הכוחות המזוינים של מרוקו השתמשו בחיל השריון, אשר היה כבר מנויד למתקפת נגד מהירה, והדפו את הכוחות האלג'יראים אל קו הגבול הבין-לאומי.
ב-14 באוקטובר החלו הכוחות המרוקאים בפשיטה דרומה על מחוז טינדוף וחצו את הגבול לאלג'יריה.
הכוחות המרוקאים פנו מערבה על מנת לכבוש את העיר האלג'יראית המרכזית טינדוף ולכתר את כוחות צבא אלג'יריה באזור המסוכסך.
לתמיכת הכוחות המרוקאים הגיעה אספקה צרפתית ולתמיכת האלג'יראים הגיעה אספקה מצרית ואף חיילים קובנים.
באופן כללי, הגוש המערבי תמך במרוקו בעוד הגוש המזרחי תמך באלג'יריה.
המלחמה אופיינה בפעולה במדבריות ואזורים סלעיים וריבוי פעולות של חילות השריון וחילות הרגלים.
הצבא האלג'יראי, אשר פעל במספר חזיתות לשימור השלטון של בן בלה, לא היה מוכן בצורה מספקת לפלישה המרוקאית המרכזית ולא התכונן לכך שכתוצאה מהפשיטה המשנית יסלים העימות לכדי מלחמה.
המאבק יצר אי־שקט בנוגע לאחדות הליגה הערבית ובסופו של דבר, ב-2 בנובמבר, לאחר ניסיונות להגיע להסדר, הגיעו הצדדים להפסקת אש בתיווך ארגון אחדות אפריקה, כאשר ידה של מרוקו על העליונה מבחינת הפעולה הצבאית.
המלחמה הסתיימה בניצחון של מרוקו, אך המלך חסן הורה לצבאו לסגת חזרה לגבול הבינלאומי וביצע סיפוח טריטוריאלי מינורי בלבד, שהותיר את טינדוף בשליטת אלג'יריה.
הסדר רשמי ביחסי המדינות הושג רק ב-1969 בחתימת הסכם ידידות במהלך ביקורו של נשיא אלג'יריה הווארי בומדיין במרוקו.
בטווח הארוך, המלחמה הובילה להתרחקותה של מרוקו מהקשר עם הליגה הערבית וחיזוק משטרו של חסן ברבאט, על אף פעולות הטרור החשאיות של ארגונים פוליטיים קומוניסטים.
בנוסף, התמיכה הצרפתית במרוקו שיפרה את היחסים של מרוקו עם צרפת, לאחר שהיא קיבלה עצמאות מהשלטון הצרפתי בשנת 1956. על אף הפעולות להסדר, המאבק בין מרוקו לאלג'יריה נמשך והשפיע על המאבק לעצמאות רפובליקת סהרה הערבית הדמוקרטית ועל סכסוכים נוספים באזור.
מתיחות ויריבות בין המדינות קיימת עד היום.
מלחמת הירושה הבווארית היה מאבק מזוין בין מלוכת הבסבורג לממלכת פרוסיה, נסיכות הבוחר מסקסוניה ונסיכות הבוחר מבוואריה שאירע בשנים 1778–1779. המלחמה הסתיימה בניצחון הברית האנטי-הבסבורגית ובשמירת עצמאותה של בוואריה מידי ארכידוכסות אוסטריה, שהיוותה חלק מרכזי במלוכת הבסבורג.
בשנת 1777 נפטר מקסימיליאן השלישי יוזף, הנסיך הבוחר מבוואריה ללא בן יורש.
קרוב משפחתו מבית ויטלסבאך, קרל תאודור, הנסיך הבוחר מפפאלץ ירש את כתר בוואריה.
יוזף השני, קיסר האימפריה הרומית הקדושה וראש מלוכת הבסבורג, פעל להאדיר את השפעת שושלתו ולספח את בוואריה לכדי ארכידוכסות אוסטריה שהייתה גם היא בשליטתו.
בשנת 1778 קרל תאודור חתם עקב לחץ פוליטי על העברת בוואריה לידי בית הבסבורג בתמורה לריבונות על ארצות השפלה האוסטריות עם יוזף השני.
ההסכם העיר התנגדות מצדם של פלגים בבית ויטלסבאך, בהם היו מריה אנה סופיה מסקסוניה (אלמנתו של הנסיך מקסימיליאן) וקרל השני אוגוסט, דוכס צווייבריקן (בן דודו של הנסיך מקסימיליאן).
כמו כן, פרידריך השני, מלך פרוסיה, שזה זמן רב נאבק נגד ההשפעה של בית הבסבורג, ביחד עם פרידריך אוגוסט הראשון, נסיך סקסוניה, התנגדו לסיפוח בוואריה בידי היריבים מבית הבסבורג.
ביחד עם פוליטיקאים גרמנים אלו, יקטרינה השנייה, קיסרית רוסיה התנגדה גם היא לסיפוח בוואריה מחשש לשינוי בסדר הכוחות בתוך האימפריה הרומית הקדושה.
כאשר בוואריה תחתית הועברה לידי אוסטריה החלה החרפה ביחסים.
כאשר שני הצדדים נותרו איתנים בעמדתם החלו לנוע כוחות אוסטרים צפונה לעבר בוהמיה (בכך הותירו את רוב הגבול הדרומי עם האימפריה העות'מאנית חסר הגנה) בעוד פרידריך השני נע לעבר שלזיה וחילק את הצבא הפרוסי בינו לבין אחיו היינריך, נסיך פרוסיה, שנע עם הכוחות תחתיו לעבר הגבול בין בוהמיה לסקסוניה.
פרידריך השני הכריז על מלחמה נגד מלוכת הבסבורג ב-3 ביולי 1778, בתמיכה לטענות הירושה החוקתית של בוואריה על ידי קרל השני אוגוסט, דוכס צווייבריקן.
ממלכת צרפת בת בריתה של אוסטריה סירבה להעניק סיוע, ופרידריך עם סקסוניה כבת בריתו רשמית נכנס בראש צבאו לתוך שטחי בוהמיה, שם התנגד לו צבא אימפריאלי שהובל על ידי הקיסר יוזף השני עצמו.
הלחימה עצמה הייתה מועטה שכן שני הצדדים פעלו לחבל בקווי האספקה של השני, מה שאפשר התנגשויות צבאיות קטנות מבחינה יחסית למאבקי התקופה (כגון המלחמות השלזיות).
עקב המחסור באספקה נכנסה לשימוש מדיניותו של פרידריך השני לגידול תפוחי אדמה, מכאן שבני דורם כינו את המלחמה "מלחמת תפוחי האדמה" (Kartoffelkrieg).
כוחות צבא פרוסיה כבשו ביולי את העיירה נכוד בבוהמיה ההבסבורגית (כיום במחוז הראדץ קראלובה) בעוד רוב הכוחות האוסטרים התמקדו בסיפוח שטחים מידי בוואריה.
בספטמבר, כוחות חיל פרשים הוסרים הצליחו לפגוע במערך הפרוסי בנכוד והביאו לנסיגתם חזרה לעבר הגבול הסדיר.
כוחותיו של יוזף השני בקניגרץ יצאו בחורף לפלישה מינורית אל תוך שלזיה הפרוסית (כיום שלזיה תחתית) אך נעצרו עקב התנגדות צבאית מצד הפרוסים וחולשה לוגיסטית ומחסור באספקה.
מריה תרזה, שהייתה בעלת טענה לירושת הכס ההבסבורגי ובעלת השפעה מרכזית במשפחת המלוכה, שהסכמתה לכיבוש בוואריה בידי אוסטריה ניתנה בחוסר רצון רב, העלתה הצעות שלום בפני פרידריך השני בניגוד לרצונו של הקיסר יוזף השני.
כאשר צרפת והאימפריה הרוסית שימשו כמתווכות בין אוסטריה ופרוסיה, נציגי שתי המעצמות נפגשו בעיר צ'שין ב-10 במרץ 1779. ב-13 במאי 1779 הם הגיעו להסכם לפיו אוסטריה תספח לעברה את מחוז אין מידי בוואריה, חלק קטן מה שטח שנכבש במקור.
בתמורה, קרל תאודור הנאמן לבית הבסבורג נותר על הכתר של בוואריה.
המלחמה הביאה להיחלשות בהשפעת בית הבסבורג על כלל האימפריה הרומית הקדושה ולייצוב מחודש של מעמדה של ממלכת פרוסיה.
הברית האוסטרית-צרפתית נפגעה במעט אך לאחר המלחמה יחלו היחסים בין פרוסיה ומלוכת הבסבורג להשתפר, בעיקר עקב מאבקן נגד המהפכה הצרפתית עשור שנים מאוחר יותר.
השימוש הנרחב בתפוחי אדמה לאורך המלחמה הביא לעליית הגידול של תפוחי האדמה בקרב האוכלוסייה הפרוסית האזרחית.
היחסים בין פרוסיה והאימפריה הרוסית התחממו הודות לתמיכתה של הקיסרית יקטרינה השנייה במאבק המלחמה של פרידריך השני ובהמשך שני הצדדים, ביחד עם אוסטריה, ישתפו פעולה בחלוקת פולין מספר שנים מאוחר יותר.
מלחמת החרון הוא הכינוי לקרב בדיוני המופיע בלגנדריום מאת טולקין.
על פי המסופר, מלחמת החרון הייתה הקרב האחרון שניטש על אדמת בלריאנד, וסיומה הביא את חורבנה הסופי ושקיעתה בים.
מלחמת החרון, שכונתה גם הקרב הגדול, הייתה המלחמה של העלפים, האדיין, הגמדאים והולאר כנגד מורגות בסוף העידן הראשון, שסימנה הן את סוף העידן והן את סוף שלטונו של מורגות בארץ התיכונה.
זה היה הקרב הגדול ביותר של העידן הראשון ואולי הקרב הגדול ביותר שהתרחש אי פעם בארץ התיכונה.
תוצאות הקרב הביאו לגירוש מורגות מארדה ולחורבן הרי התנגורודרים, אך עקב האלימות והזעם שהיו בקרבות בין כוחות הולאר ומורגות כל חלקי בלריאנד למעט לינדון שקעו בים.
בתחילת המאה השישית של העידן הראשון, מורגות שלט ללא עוררין בכל בלריאנד למעט שערי הסיריון וחלקיו הדרומיים ביותר של טאור אים דואינת.
כוחם של העלפים, האדיין והגמדאים להתנגד לו הושמד לחלוטין, וכל ממלכות העלפים הגדולות הופלו.
למרות התחייבות הולאר על פי קללת מנדוס להגלות את הנולדור ולא לבוא לעזרם יותר, מנווה שעה לתחינתו של אארנדיל.
יחד עם עלפי הווניר והנולדור הנותרים באמן, הגיע כרוזו של מנווה אואנווה לארץ התיכונה עם הצבא הגדול ביותר שנראה אי פעם בתולדות ארדה.
עלפי הטלרי של אלקולונדה העניקו את השימוש בספינותיהם כדי להעביר את חילות אמן לארץ התיכונה, אך הם זכרו עדיין את בני משפחתם אשר נהרגו בידי הנולדור ב"טבח השארים באלקולונדה" ומרירות רבה עלתה בקרבם.
עקב כך, הם שלחו רק את הימאים הדרושים לאייש את הספינות, ואף אחד מאנשיהם לא דרך על אדמת הארץ התיכונה לאחר שהגיעו.
הכוח הגדול של אמן צעד ברחבי בלריאנד ופגש את צבאות מורגות במישורי אנפאוגלית.
מורגות אסף את מכלול כוחותיו, שבשלב זה גדלו עד כדי כך שמישור אנפאוגלית לא הצליח להכיל את מספרם.
אף על פי שהמלחמה נמשכה למעלה מ-40 שנה, חיילי הולאר השמידו לחלוטין את צבאות האורקים של מורגות, כמו גם את רוב הבלרוגים.
בעוד שלושת בתי האדין נלחמו לצד הולאר, בני אדם רבים אחרים מהמזרח לחמו למען כוחות מורגות ונהרגו או נאלצו לברוח חזרה לחלקים המזרחיים הרחוקים ביותר של הארץ התיכונה.
ברואו כי הסוף קרב, שחרר מורגות את נשקו האולטימטיבי, הדרקונים המכונפים, שמעולם לא נראו לפני כן.
הסתערותם הנוראה לוותה בסופות ברקים וסופות אש, והם גרמו לולאר לסגת בחזרה וכמעט העלו בתוהו את מאמצי צבאות המערב להכניע את מורגות.
למזל כוחות המערב, אארנדיל הגיע עם ספינת השמיים שלו וינגילוט כשהסילמריל של ברן ולותיין חגור למצחו ובוהק כמו כוכב השחר.
יחד עמו הגיעו הנשרים של מנווה ושרם תורונדור.
הם נלחמו עם הדרקונים מעל שמי אנגבנד, ואארנדיל עצמו הרג את מנהיגם, אנקלגון השחור, שבנופלו מחץ את הרי תנגורודרים.
אנגבנד נהרסה ומורגות נלכד לבסוף במעמקי מכרותיו.
הוא תבע שלום וחנינה, אך הוא נכבל שוב לשרשרת בה היה כבול עידנים רבים לפני כן - שרשרת אנגיינור; ושני הסילמרילים שעדיין היו בכתרו נעקרו ונלקחו על ידי המאיה אאונווה, כרוזו של מנווה.
מורגות נלקח לאמן ונשפט על פשעיו, והולאר גזרו עליו מאסר לנצח והטילו אותו דרך דלת הלילה, שמעבר לחומות העולם, אל תוך הריק הנצחי, שדלתותיו נשמרות לנצח בידי אארנדיל.
החורבן שגרמה המלחמה היה עצום.
רוב הארצות שממערב להרים הכחולים נהרסו ושקעו מתחת לגלים.
אף על פי שלא ידוע בדיוק מכמה נפגעים סבל צבא המערב, המלחמה נמשכה עשרות שנים לפני שהצליחו להתקרב לאנגבנד, והתקפתם של הדרקונים המכונפים של מורגות הייתה קטלנית ביותר עבור כוחות הולאר.
בעוד שצבאו של מורגות הובס לחלוטין, חלק מהיצורים שהרכיבו אותו לא הושמדו, ורבים (במיוחד אורקים) נותרו להטריד את העולם בעידנו של סאורון.
בנוסף, צוין כי כמה בלרוגים נמלטו והסתתרו במעמקי הארץ התיכונה, אם כי רק אחד, הידוע בכינוי "רועץ דורין", אי פעם צוין על ידי ההיסטוריה כשהופיע שוב.
מספר כלשהו של דרקונים, במיוחד דרקוני קרח, הסתתרו גם הם בהרים.
דרקונים אלה התרבו עם הזמן ומדי פעם בפעם הטרידו את הגמדאים במהלך העידנים הבאים.
כמעט כל הדרקונים המכונפים נהרגו על ידי אאראנדיל תורונדור ונשריו, אך שניים ברחו.
בסוף המלחמה, שאר העלפים הוזמנו על ידי אאונווה לחזור עמו לארצות אמן.
רוב העלפים הפליגו למערב, בעוד שאחרים עדיין סירבו להזמנה ויצאו מזרחה, שם יהפכו לאדונים של האלדר הנותרים או של העלפים שעדיין ישבו במזרח.
גיל-גלד, גלדריאל, קלבורן ואלרונד היו החשובים מבין אלה.
בנוסף, הניצחון נעשה מר עוד יותר בגלל אובדן הסילמרילים.
מיד'רוס ומגלור, שני בניו של פאנור אשר נותרו בחיים, חויבו בשל שבועתם להשיב לידיהם את אבני החן.
אף שבלבם כבר מאסו בנטל השבועה הנוראה, הם קשרו קשר להתגנב לאוהלו של אאונווה, בלב מחנה צבא הולאר, ושם הרגו את השומרים וגנבו את הסילמרילים.
המחנה התעורר נגדם, והשניים היו מוכנים להילחם עד מוות כדי לשמור על אבני החן, אולם לבסוף הם הורשו ללכת.
אך עד מהרה הם גילו שבגלל מעשי הרוע שביצעו בשם השבועה במהלך כל השנים, השבועה פקעה וזכותם על הסילמרילים פקעה גם כן.
הם לא יכלו להחזיק את הסילמרילים מבלי לסבול מכאב נורא.
לכן הטיל מיד'רוס את עצמו ואת הסילמריל שנשא לבור בוער, ומגלור השליך את הסילמריל שנשאו לים.
וכך אבדו שניהם, וצבא הולאר שב לאמן בידיים ריקות.
עבור אותם אנשי אדין שנלחמו למען צבא הולאר, נמסרה כגמול ארץ נומנור (בקווניה: נומנורה).
ארץ זו לא הייתה של אמן ולא של הארץ התיכונה, אך עדיין הייתה קרובה יותר לאמן.
מלחמת הטרקטורים הוא כינוי שניתן לעימות ממושך שנערך בשנת 1965, בו החלו ירדן וישראל במאבק השתלטות על השטחים המפורזים שהשתרעו בין הקיבוץ הדתי שעלבים לבין מוצבי הלגיון הירדני באזור לטרון.
נציגי ישראל וירדן שדנו בהסכמי שביתת הנשק בתום מלחמת העצמאות לא הגיעו לכלל הסכמה לגבי שטחים חקלאיים שהיו באזור הגבול בין שתי המדינות בעמק איילון.
בתחילת שנות השישים חלה החרפה ביחסי ירדן–ישראל, ושני הצדדים החלו בסיפוח של שטחים אלה, שהגיע לשיאו בשנת 1965. פניית האו"ם לשני הצדדים להפסיק בעיבוד הקרקע על ידי אנשי הכפרים הירדניים ואנשי הקיבוצים נחשון ושעלבים, לא נענתה, מחשש הדדי שהפסקת העבודות תיתן לצד השני לגיטימציה גדולה יותר לסיפוח השטחים.
ב-16 באוקטובר 1965 הודיעו שלטונות ירדן לתושבי הכפרים כי הם יכולים לעבד את האדמה בשטח ההפקר.
תושבי הכפר הערבי עמואס, ששכן קרוב מאד למחלף לטרון הנוכחי, החלו בחרישה בשטח גדול מצפון לכפר, עם 4 טרקטורים ותחת שמירה של חיילי הלגיון.
ישראל הגישה תלונה לוועדת שביתת הנשק, אך הירדנים המשיכו בחריש בסיוע טרקטורים נוספים.
צה"ל החליט לא להותיר את המצב, שנתפס כהתגרות, ללא תגובה.
אלוף פיקוד המרכז, יוסף גבע, פנה לתושבי הקיבוצים הסמוכים - שעלבים, נחשון, הראל, חולדה וצרעה - וביקש מהם לחרוש שטחים נרחבים מצפון לאזור בו חרשו הכפריים הירדנים.
כדי לאבטח את המבצע נשלחה תגבורת של חיילים, ואף פלוגת טנקים.
מספר לילות לפני תחילת העבודה הגיעה לאזור פלוגת הנדסה קרבית, פלוגה ב' מגדוד 601, בפיקוד סרן יהודה כהן וסגנו, סגן משה אדלשטיין (לשם).
משימת הפלוגה הייתה לפנות מוקשים באזור שבו היו מחנות המעצר הבריטיים באזור לטרון.
הפלוגה עבדה בלילות באמצעות מגלי מוקשים ואכן חשפה עשרות מוקשים נגד אדם.
כמו כן הכינה הפלוגה תלוליות עפר כמחסות אפשריים מירי מכיוון משטרת לטרון.
לצורך המבצע גויסו כ-30 טרקטורים מיישובי הסביבה, וביום רביעי של אותו השבוע החל החריש.
הרמטכ"ל, רב-אלוף יצחק רבין, ביקר בחדר הפיקוד שהוקם במשטרת משמר איילון.
במשך ימי המבצע הראשונים נעשו מאמצים מצד האו"ם להביא לרגיעה, אך כאשר הסתבר שהמאמצים אינם נושאים פרי הוחלט להרחיב את המבצע.
החריש החל, כאמור, ביום רביעי,.
ביום שישי קיבלו בני הקיבוץ הדתי, שעלבים, הוראה מצה"ל להמשיך ולחרוש גם באותה השבת, שבת פרשת נח.
מעבר לאיסור ההלכתי על חריש בשבת, הייתה אותה שנה גם שנת שמיטה, שבה אסורות עבודות השדה במשך כל השנה.
בני הקיבוץ פנו לרב היישוב באותה תקופה, הרב מאיר שלזינגר, שאישר את ביצוע העבודות בשבת.
עם זאת, הרב הצבאי הראשי באותה תקופה, האלוף הרב שלמה גורן, שעמו התייעץ רב הקיבוץ בטלפון, לא הסכים וסירב לאשר.
הרב שלזינגר עמד על דעתו וביקש מהרב גורן להגיע ולראות את המצב.
הרב גורן אכן הגיע לשעלבים בצהרי יום שישי, ולאחר שראה במה מדובר חזר בו והתיר לבני הקיבוץ לחרוש בשבת.
את ההיתר הביא הרב גורן מדברי רש"י במסכת עירובין:
כלומר, אסור לחלל את השבת כאשר נכרים באים רק כדי לגזול ולא על עסקי נפשות.
אך בעיר הסמוכה לסְפָר מותר לחלל את השבת ולצאת למלחמה, מחשש שיכבשו את אותה עיר סְפָר ומשם יוכלו לחדור לארץ.
בעקבות אישורו של הרב גורן נערכו אנשי הקיבוץ להמשיך לחרוש בשבת, ולמחרת הפתיעו את הירדנים שציפו למצוא שדות ריקים בשל השבת.
לאחר זמן מה פתחו הירדנים ביריות, שהופסקו לאחר אזהרה ישראלית כי תושב אש.
הירדנים נצרו את האש והסיגו את הטרקטורים לאחור.
לאחר מכן שבו למקומם גם הטרקטורים המגויסים של בני הקיבוצים.
בתקרית הירי נפצע באופן קשה יצחק שצ'ופק, חבר קיבוץ נחשון.
אברהם אברבוך, חבר קיבוץ צרעה, נפצע קל.
בהודעה שפורסמה על ידי דובר ירדני נאמר כי בחילופי האש נהרגו 15 ישראלים ובצד הירדני כלל לא היו נפגעים.
למחרת, ה-31 באוקטובר, נעשה ניסיון חוזר לחרוש בעמק איילון שהופסק שוב על ידי ירי ירדני.
כאשר החריש והירי פסקו משני הצדדים הופיעו נציגי ועדת שביתת הנשק יחד עם נציגי צה"ל והורו על הפסקת החריש בין הקווים של שטח הפקר.
כשנה וחצי אחרי האירוע, ב-5 ביוני 1967, פרצה מלחמת ששת הימים.
ב-6 ביוני, יומה השני של המלחמה, כבשה חטיבת קרייתי את משטרת לטרון ללא נפגעים.
תושבי שלושת הכפרים הערביים שהיו באזור, עמואס, יאלו ובית נובא, גורשו והכפרים נהרסו.
הגבול הורחק עשרות קילומטרים מזרחה, והיישובים הישראליים הפכו מיישובי ספר ליישובים בלב המדינה.
בכך הסתיימה פרשת שטח ההפקר באזור לטרון.
מלחמת הכוכבים: מלחמת המשובטים היא סדרת טלוויזיה שנוצרה על ידי ג'ורג' לוקאס.
הסדרה החלה בסרט קולנוע שיצא לאקרנים ב-15 באוגוסט 2008 בהפצת Warner Bros.
ההחלטה על התחלת סדרת הטלוויזיה בסרט התקבלה לאחר שצוות ההפקה צפה במספר פרקים מוקדמים של סדרת הטלוויזיה המתוכננת, אשר שולבו בסופו של דבר לסרט עלילתי אחד באורך מלא.
הסדרה עלתה לראשונה ברשת Cartoon Network חודשיים לאחר מכן ב-3 באוקטובר 2008. הסדרה מתרחשת בגלקסיית מלחמת הכוכבים הבדיונית במהלך שלוש השנים שבין סרטי פרק 2: מתקפת המשובטים לפרק 3: נקמת הסית'.
הסדרה היא גרסה חדשה של הסדרה הקודמת Star Wars: Clone Wars (2003 - 2005), לכל פרק היה זמן ריצה של כ-22 דקות כדי למלא משבצת זמן של חצי שעה במקום הפרקים של 3–15 דקות שהיו לסדרה הקודמת.
עם זאת, העונה השביעית והאחרונה שברה את המוסכמה הזו מכיוון שהיא שוחררה בלעדית בדיסני+, שם היא כבר לא נזקקה למשבצות זמן, וכתוצאה מכך זמני הריצה של הפרקים השתנו בין 24–26 דקות.
הסדרה בוטלה במרץ 2013, לאחר סיום עונתה החמישית, כתוצאה מרכישת לוקאספילם על ידי חברת וולט דיסני וההחלטה להסיר את רוב יצירות ה-יקום המורחב של מלחמת הכוכבים מהקאנון.
למרות זאת, מלחמת המשובטים היה אחד הבודדים במדיה של מלחמת הכוכבים שנותרו חלק מההמשכיות החדשה שהקימו דיסני, ועונה שישית שוחררה ב-7 במרץ 2014 בנטפליקס, יחד עם מדיה נוספת, כמו קומיקס ספרים ורומנים, המבוססים על סיפורים לא גמורים שהיו נכללות בעונה.
ב-19 ביולי 2018, לוקאספילם הכריז בסן דייגו קומיקון שמלחמת המשובטים תחזור עם 12 פרקים חדשים בעונה שביעית שישוחררו בדיסני+.
טריילר לעונה שוחרר ב-14 באפריל 2019 בחגיגת מלחמת הכוכבים בשיקגו.
ב-23 באוגוסט 2019, יוצר הסדרה דייב פילוני הכריז ב-D23 Expo שזו תהיה העונה האחרונה.
עם השקתו של דיסני+ בארץ ב-16 ביוני 2022, רק העונה השביעית והאחרונה של הסדרה דובבה לעברית.
מלחמת הכוכבים: מלחמת המשובטים מתרחשת בעידן טרילוגיית הפריקוולים, בתקופה של שלוש שנים בין מתקפת המשובטים לנקמת הסית'.
הסדרה מתמקדת בסכסוך מלחמת המשובטים בין הרפובליקה הגלקטית, הנתמכת על ידי מסדר הג'דיי, לבין הקונפדרציה של מערכות עצמאיות, תנועה שאורגנה על ידי הלורד הסית' הרוזן דוקו כדי לאחד מערכות פלנטריות רבות המבקשות עצמאות מהרפובליקה.
עונה ראשונה מתמקדת בקרבות שונים שנלחמו בין הרפובליקה לבין הבדלנים, ובמאמציהם לשכנע עוד כוכבי לכת וגזעים להצטרף אליהם.
המתנגדים העיקריים הם הרוזן דוקו, חניכתו אסאג' וונטרס, ומפקד של צבאות הדרואידים של הבדלנים, גנרל גריווס.יש גם כמה פרקים שאינם מתמקדים בסכסוך עם הבדלנים, אלא בהיבטים אחרים של מלחמות המשובטים.
העונה השנייה כוללת גם סיפור שמורכב רק מפרק אחד, וגם כמה סיפורים שמתפרשים על פני שניים עד חמישה פרקים.
העונה הזו מתמקדת רבות בדמויות של ציידי ראשים, כאשר סיפור אחד מציג את דארת' סידיוס שוכר את קאד ביין כדי לגנוב הולוקרון ממקדש הג'דיי בקורוסאנט שיעזור לו לאתר ילדים רגישים לכוח, בעוד שסיפור אחר עוסק בבובה פט שמתחיל את קריירת צייד הראשים שלו.
ולצד קבוצה של שכירי חרב מנוסים יותר, מחפשים נקמה במייס וינדו על הרג אביו.
סיפור מרכזי אחר מתמקד בכוכב מנדלור, שנקט עמדה נייטרלית במלחמות המשובטים ושמנהיגתו הפציפיסטית, הדוכסית סאטין קריז, ממוקדת על ידי הבדלנים ועל ידי קבוצת טרוריסטים המנדלורית משמר המוות.
בסיפור אחר הג'דיי מובילים את כוחות הרפובליקה בהסתערות על מתקן ייצור דרואידי קרב עיקרי של הבדלנים בג'יאנוסיס.
העונה השלישית מתחילה להציג כמה סיפורים המתמקדות בפיתוח של דמויות מסוימות, כמו אנאקין, שמובל לממלכת כוח עתיקה לצד אובי ואן קנובי ואסוקה, ולומד יותר על מהות הכוח ותפקידו בתור הנבחר.
סיפור אחר עוקב אחרי אסוקה, שמתנגדת לפקודותיו של אנאקין להצטרף לצוותו במשימה לחלץ מאסטר ג'דיי מבית כלא בדלני, וחייבת אחר כך להוביל את צוות של ג'דיי פדוואנים שנתפסו כאשר הם מוצאים את עצמם ניצודים על ידי טרנדושאנים.
סיפר אחר עוקב אחר וונטרס, אשר נבגדת על ידי דוקו בהוראת סידיוס, חוזרת לשבט אחיות הלילה שלה על דאת'מיר, ומנסה לנקום במאסטר לשעבר שלה באמצעות החניך החדש שלו, סאבאג' אופרס, שבסופו של דבר בוגד גם בוונטרס וגם בדוקו כדי ללכת בדרך משלו.
העונה השלישית היא גם דיפלומטית יותר במהותה, עם פרקים רבים במחצית הראשונה של העונה המתמקדים בתפקידו של הסנאט הרפובליקני במלחמת המשובטים, וכיצד גזעים וכוכבי לכת שונים מושפעים מהקונפליקט ברחבי הגלקסיה, כמו גם מאמצי הרפובליקה לעזור להם.
בעונה הרביעית, סיפור אחד מתמקד בלגיון ה-501, שחייב לפעול באופן עצמאי בפעם הראשונה.
זה נובע מכך שהם צריכים להיות תחת שליטתו של גנרל הג'דיי פונג קרל.
הוא מתגלה כבוגד ומתמרן אותם כדי להרוג אחד את השני, ומאלץ את המשובטים ללכוד ולהוציא אותו להורג.
סיפור אחר מציגות את אובי ואן קנובי מזייף את מותו ועובד תחת מסווה בתור צייד ראשים כדי לסכל מזימה ללכוד את הקנצלר פלפטין סיפור אחר עוקב אחר וונטרס שנוטשת את דרכי הסית' שלה והופכת לציידת ראשים לאחר הטבח של הבדלנים באחיות הלילה.
סיפור אחר עוקב אחר סאבאג' אופרס שמוצא את אחיו שאבד, דארת' מול, שמחפש נקמה על אובי ואן קנובי על תבוסתו למעלה מעשור קודם לכן.
העונה החמישית כוללת חמישה סיפורים עיקריים.
קודם, הרפובליקה עוזרת לקבוצת מורדים מאונדרן, בראשות האחים סטילה וסו גררה, לשחרר את כוכב הלכת שלהם מהכיבוש הבדלני.
הסיפור השני מתמקד בקבוצה של צעירי ג'דיי שאחרי שהשלימו את דרכם להפוך לפדוואנים, צריכים להוכיח את עצמם על ידי הצלת אסוקה מפיראטים.
הסיפור הרביעי עוסק בשובו של מול, שמשלב כוחות עם משמר המוות וארגונים פליליים אחרים כדי להשתלט על מנדלור ולנקום באובי ואן קנובי.
הסיפור האחרון עוקב אחר אסוקה שהופללה על הפצצת מקדש הג'דיי, וצריכה להוכיח את חפותה בזמן שהיא בורחת מהרפובליקה.
למרות שבסופו של דבר היא זוכה מההאשמות נגדה לאחר שאנאקין לוכד את האשמה האמיתית, אסוקה בוחרת לנטוש את מסדר הג'דיי, ומותירה את אנאקין הרוס.
העונה השישית מורכבת מארבעה סיפורים: המשובט פייבס חוקר את ההפעלה המוקדמת של פקודה 66 במוחו של חברו, ומגלה את האמת על שבבי המעכבים שהושתלו במוחו של כל משובט, הוא הושתק על ידי פלפטין לפני שהוא יכל לחשוף את תוכנתו.
בסיפור אחר פאדמה מנסה לעזור לחבר ישן, רוש קלוביס, לחשוף את השחיתות בשבט הבנקאות האינטרגלקטי, מה שגורם למתחים ביחסים שלה ושל אנאקין כשהוא לומד על משימתה הסודית ומתערב.
בסיפור אחר ג'אר ג'אר בינקס ומייס וינדו מצילים את מלכת בארדוטה שנלכדה מכת בראשות המנהיגה לשעבר של האחיות הלילה, אמא טאלזין.
ובסיפור האחרון יודה יוצא למסע כדי ללמוד עוד על טבעו של הכוח לאחר שביקרה אותו רוחו של קווי-גון ג'ין המנוח.
העונה השביעית מורכבת משלושה סיפורים.
הראשון מתמקד בדמותו של קפטן רקס, כשהוא, אנאקין, וצוות של משובטים עם מוטציות גנטיות הידועים בשם החבר'ה הרעים (באד באצ') מצילים את חייל הארק אקו, שהאמינו בעבר כי נהרג, ומביסים בעזרתו את הבדלנים באנקסס.
הסיפור השני מתמקד באסוקה, שמתיידדת עם האחיות טרייס ורפא מרטז ועוזרת להן להסדיר חוב עם ארגון הפייק, תוך שהיא מנסה להסתיר את שליטתה בכוח בגלל שנאת האחיות לג'דיי.
הסיפור האחרון, שמתרחש במקביל לנקמת הסית', מתארת את המצור על מנדלור.
אסוקה חוזרת בחוסר רצון לרפובליקה כדי להוביל מתקפה לצד רקס והלוחמת המנדלוריאנית בו-קטן קריז נגד כוחותיו של מול על מנדלור בתקווה ללכוד אותו.
ללא ידיעתם, מול חזה את נפילת הרפובליקה ומסדר הג'דיי, ואת דארת' סידיוס הופך את אנאקין לצד האפל.
לאחר שמול נתפס, סידיוס מבצע את פקודה 66, מה שגורם לאסוקה להיות מותקפת על ידי כוחות המשובטים שלה, אותם היא מהססת להרוג.
היא מצליחה להחזיר את רצונו החופשי של רקס, ומשחררת את מול כדי לגרום להסחת דעת, אך בסופו של דבר הוא משבית את הספינה עליה הם נמצאים.
שלושתם בסופו של דבר בורחים, כאשר אסוקה ורקס קוברים את המשובטים שמתו בהתרסקות הספינה, והולכים לדרכם.
הסצנה האחרונה של הסדרה מראה את דארת' ויידר מוצא את חרב האור של אסוקה בין שברי הספינה זמן מה לאחר מכן, ועוזב עם החרב בשתיקה.
מאט לנטר - אנאקין סקייווקר, לום פייק וקולות נוספים.
ג'יימס ארנולד טיילור - אובי ואן קנובי, פלו קון, אוסי סובק וקולות נוספים.
אשלי אקסטיין - אסוקה טאנו וקולות נוספים.
די בראדלי בייקר כמשובטים, סאסי טיין, אונקונדה פאר, בוסק, אדמירל תרנץ', פייף וקולות נוספים.
טום קיין כהקריין, יודה, אדמירל וולף יולארן וקולות נוספים.
מת'יו ווד - דרואידי קרב, גנרל גריווס, וואט טמבור, פוגל הלאסר וקולות נוספים.
יהונתן מגון - אנאקין סקייווקר
גלעד קלטר - אובי ואן קנובי, יודה
מונה מור - אסוקה טאנו
אלי לולאי - משובטים, החבר'ה הרעים
ערן מור - דרואידי קרב
יואב יפת - דארת' מול
אלון שר - מייס וינדו
דב רייזר - דארת' סידיוס
מלחמת הכוכבים: באד באצ' היא סדרת טלוויזיה מונפשת אמריקאית שנוצרה על ידי דייב פילוני עבור שירות הסטרימינג דיסני+.
הסדרה היא חלק מיקום "מלחמת הכוכבים", והמשך לסדרה "מלחמת הכוכבים: מלחמת המשובטים".
את הסדרה הפיקה , עם ג'ניפר קורבט ככותבת הראשית ובראד ראו בתור הבמאי.
די בראדלי בייקר מככב כמדבב של החבר'ה הרעים, חוליה של משובטים מובחרים עם מוטציות גנטיות.
מככבת כמדבבת של אומגה, משובטת מקורית של ג'נגו פט ללא מאיצי גדילה.
הסדרה הוזמנה רשמית על ידי דיסני+ ביולי 2020 כסדרת המשך ל"מלחמת המשובטים".
העונה הראשונה שודרה בבכורה בדיסני+ ב-4 במאי 2021, ורצה במשך 16 פרקים עד 13 באוגוסט.
העונה השנייה, מורכבת גם היא מ-16 פרקים, שודרה מ-4 בינואר 2023 והסתיימה ב-29 במרץ.
העונה השלישית והאחרונה הוכרזה באפריל 2023, יצאה ב-21 בפברואר 2024 והסתיימה ב-1 במאי.
עד ספטמבר 2016, הבמאי המפקח על "מלחמת המשובטים" ו"המורדים", דייב פילוני, נסוג מתפקידו בסדרה כדי שיוכל להתמקד יותר בכתיבת ובפיתוח של סדרות אנימציה עתידיות עבור לוקאס פילם.
ביולי 2018, הודיע פילוני כי עונה אחרונה של מלחמת המשובטים תשוחרר בשירות הסטרימינג דיסני+ ב-2020. העונה כוללת סיפור של ארבעה פרקים המציגה חוליה של חיילים עם מוטציות גנטיות הידועה בשם החבר'ה הרעים, הפרקים היו קיימים בעבר כפרקים לא גמורים לסדרה, והגיעו ישירות מהתוכניות של יוצר מלחמת הכוכבים ג'ורג' לוקאס.
דיסני+ הזמינה רשמית סדרה חדשה מ־Lucasfilm Animation ביולי 2020 בשם מלחמת הכוכבים: באד באצ', ספין-אוף מהעונה האחרונה של "מלחמת המשובטים" שתעקוב אחרי החבר'ה הרעים לאחר אירועי הסדרה.
ההכרזה תיארה את הסדרה כחזון של דייב פילוני, והוא יהיה המפיק בפועל לצד אתנה פורטיו, הבמאי המפקח בראד ראו והכותבת הראשית ג'ניפר קורבט, קארי בק וג'וש רימס כמפיקים.
פילוני תיאר את הסדרה כ"מאוד בסגנון" של מלחמות המשובטים ואמר שהיא תישאר נאמנה לחזון של לוקאס עבור אותה סדרה של סיפורי הרפתקאות אפיים ומרגשים.
באוגוסט 2021, לפני יציאת סיום העונה הראשונה של שני חלקים, הסדרה חודשה רשמית לעונה שנייה.
הטריילר הראשון לסדרה, שיצא בדצמבר 2020, אישר שדי בראדלי בייקר יחזור מ"מלחמת המשובטים" כקולם של כל המשובטים בסדרה, כולל "החבר'ה הרעים" וקפטן רקס.
הוא גם חשף שגרסה צעירה יותר של הדמות פנק שאנד מ"המנדלוריאן" תופיע בסדרה, והשחקנית מינג-נה ון אישרה שהיא תחזור על תפקידה כשאנד.
גם ואנדרו קישינו חזרו לתפקידיהם כאדמירל טארקין וסו גררה.
קווין קינר הלחין את הסדרה בינואר 2021, לאחר שהלחין בעבר את "מלחמת המשובטים" ו"המורדים".
הוא כתב את שיר הנושא של החבר'ה הרעים לעונה האחרונה של "מלחמת המשובטים", ותיאר את המוזיקה שלו עבור החבר'ה הרעים כפיתוח של המוזיקה הקודמת שהלחין, עם שילוב של אלמנטים אלקטרוניים ותזמורתיים.
קינר קיבל השראת מהפסקול של תותחי נברון (1961) ו-12 הנועזים (1967), אשר שניהם כוללים להקת דמויות הדומות לחבר'ה הרעים.
די בראדלי בייקר – החבר'ה הרעים, משובטים
סטיבן סטנטון – אדמירל טארקין
נושיר דלאל – סגן אדמירל אדמון רמפרט
– ES-04, חיילת בחוליית המובחרים של קרוסהייר
– ES-02, חיילת בחוליית קרוסהייר
נס באוטיסטה – ES-03, חייל בחוליית קרוסהייר
ארצ'י פנג'בי – דפה בילבה
– דרואידי קרב של הבדלנים
פרדי פרינז ג'וניור – קיילב דום
איאן מקדרמיד – דארת' סידיוס / הקיסר פלפטין
אנדרו קישינו – סו גררה
אלי לולאי – החבר'ה הרעים, משובטים
אורי זלצמן – לאמה סו, קץ'
נוי הלפרין – נלה סה, ראפה מרטז
צביקה פורמן – אדמירל טארקין, אורן פרי טאה
יובל גרבש – סגן אדמירל אדמון רמפרט, טודו
ערן מור – דרואידי קרב, פאוג'ה, גובי גלי
דב רייזר – דארת' סידיוס / הקיסר פלפטין
נעה קשפיצקי – דפה בילבה, פנק שאנד
תומר לוי – קיילב דום
מולי שולמן – קריין, צ'אם סינדולה, בולו
רונה בקרמן – אלני סינדולה
אליענה מגון – הרה סינדולה, שאיאה
אלעד סמוכה – טרייס מרטז
יורם יוספסברג – קאד ביין
כוח משובט 99, הידוע גם בשם "החבר'ה הרעים", קבוצה של משובטים מובחרים עם מוטציות גנטיות שהוצגו לראשונה ב"מלחמת המשובטים" לוקח על עצמו משימות ככוח של שכירי חרב לאחר סיומה של מלחמת המשובטים, ואומגה מצטרפת אליהם.
הסדרה מספרת גם על שיבוטים אחרים, שחלקם מתחיל להטיל ספק בצו 66. האימפריה מוציאה בהדרגה את צבא המשובטים לטובת המגויסים, ומשאבי השיבוט הקיסרי מגויסים לפרויקט נקרומנסר, המסביר את שובו של פלפטין ממוות בעלייתו של סקייווקר.
בפרק האחרון מפנה טארקין את משאבי האימפריה לכוכב המוות.
נשיאת לוקאס פילם, קתלין קנדי, קידמה את הסדרה באירוע יום המשקיעים של דיסני ב-10 בדצמבר 2020, וחשפה את הטריילר הראשון לסדרה.
ג'ייקוב אולר מ-Syfy Wire הרגיש שהטריילר גרם לסדרה להיראות כמו גרסה עתירת אקשן יותר של "מלחמת המשובטים", והשווה אותה לסדרת הטלוויזיה צוות לעניין משנות השמונים.
לקראת הקרנת הבכורה של הסדרה נוספו דמויות מהסדרה גם למשחק התפקידים בנייד Star Wars: Galaxy of Heroes.
מלחמת הכוכבים: באד באצ' הוקרן בבכורה בדיסני+ ב-4 במאי 2021, יום מלחמת הכוכבים, עם פרק מיוחד של 70 דקות.
הפרק השני שודר ב-7 במאי, הפרקים הבאים שודרו מדי שבוע, ובסך הכל שודרו 16 פרקים.
העונה השנייה יצאה לאקרנים ב-4 בינואר 2023, והעונה השלישית ב-21 בפברואר 2024.
שנהפרסקטגוריהמועמד (ים)תוצאהמקור2022Golden Reel Awards עריכת הסאונד הטובה ביותר - אנימציה, סדרה או סרט קצר דייוויד ו.
קולינס מתיו וודקימברלי פטריקפרנק רינלהפרס סאטורןסדרת האנימציה הטובה ביותר"מלחמת הכוכבים: באד באצ'"2024Golden Reel Awards עריכת הסאונד הטובה ביותר - אנימציה, ברודקאסט דייוויד ו.
קולינסמתיו וודג'סטין דוילקווין בולןקימברלי פטריקפרנק רינלהמארג'י או'מאליאנדריאה גארדפרס סאטורןסדרת הטלוויזיה או הספיישל המונפש הטוב ביותר"מלחמת הכוכבים: באד באצ'"פרס גילדת המפיקים של אמריקההתוכנית הטובה ביותר לילדים2025פרס סאטורןסדרת הטלוויזיה המונפשת או הספיישל הטוב ביותר
מלחמת הכוכבים: חזיונות היא סדרת אנתולוגיה של אנימה שנוצרה עבור שירות הסטרימינג האמריקאי דיסני+.
עונה 1 מורכבת מתשעה סרטים קצרים שהופקו על ידי שבעה אולפני אנימציה יפניים, כל אחד מספר סיפורים מקוריים משלו המבוססים על היקום של מלחמת הכוכבים ומתרחשים בו.
היוצרים בכל אולפן קיבלו יד חופשית לדמיין מחדש את הרעיונות של מלחמת הכוכבים כראות עיניהם, תוך קבלת הדרכה מהצוות המנהלי של לוקאספילם.
האנתולוגיה שוחררה ברחבי העולם ב-22 בספטמבר 2021, וזכתה לשבחי המבקרים.
הסדרה חודשה לעונה שנייה ואחרונה, ששוחררה ברחבי העולם ב-4 במאי 2023.
בישראל, הסדרה זמינה גם בדיבוב לעברית בדיסני+ החל מ-16 ביוני 2022.
מלחמת הכוכבים: חזיונות הוא אוסף של סרטי אנימציה קצרים המוצגים "דרך העדשה של יוצרי האנימה הטובים בעולם", המציע נקודת מבט חדשה ומגוונת על מלחמת הכוכבים.
הסרטים, שנוצרו מחוץ למגבלות הקאנון המסורתי של הזיכיון, מספקים חופש יצירתי לכל במאי ואולפן הפקה, תוך שמירה על נאמנות לנושאים ולזהות הרגשית של סאגת מלחמת הכוכבים.
עונהמספר פרקיםתקופת שידור מקורית שידור ראשוןשידור אחרון1922 בספטמבר 2021294 במאי 2023
הרונין נלחם במנהיגת השודדים, אדונית האופל של הסית' שחמושה בחרב אור שלא כמו כל חרב בזמן שהדרואיד שלו מציל את תושבי הכפר.
הרונין, סית' לשעבר, מפתה את מנהיגת השודדים למלכודת והורג אותה.
הרונין, שמוצג כאוסף גבישי קיבר אדומים מכל סית' שהוא הרג, מחליט לתת את הקריסטל של המנהיגה לתושבי הכפר, בטענה שהוא יכול להדוף את הרוע.
2 Tatooine Rhapsody רפסודיה טטואינית Taku Kimura Yasumi Atarashi סטודיו קולורידו22 בספטמבר 2021 במהלך מלחמת המשובטים, פדוואן ג'דיי בשם ג'יי מנסה לברוח מהמלחמה, רק כדי להיתקל בהאט בשם גי.
גי מציע לקחת את ג'יי אם יהפוך לזמר הראשי של להקת הרוק של גי, "Star Waver", וג'יי הסכים.
שנים מאוחר יותר, בתקופת שלטונה של האימפריה הגלקטית, חברי Star Waver ניצודים על ידי צייד הראשים בובה פט.
פט לוכד בסופו של דבר את גי ומגלה שקרוב משפחתו של גי, ג'אבה ההאט, רוצה להוציא אותו להורג בגלל שגי לא רוצה להיות חלק מארגון הפשע של משפחתו.
ג'יי נותן השראה לשאר חברי Star Waver ללכת לטטואין ולנסות להציל את גי.
הם מצליחים לשכנע את ג'אבה לתת להם לנגן עוד שיר אחד ביחד לפני הוצאתו להורג של גי.
השיר אהוב על הקהל של ההוצאה להורג, וג'אבה חס בסופו של דבר על גי והופך לנותן החסות הראשון של הלהקה.
3 The Twins התאומים Hiroyuki Imaishi Hiromi Wakabayashi Studio Trigger22 בספטמבר 2021 בעקבות הקרב על אקסגול, שרידי המסדר הראשון ואמפרית הסית' מתחילים בבנייתם של שתי משחתות מאוחדים המאכלסים סופר-לייזר גדול המסוגל להרוס כוכבי לכת.
באמצעות אלכימיה של הסית', הם גם מסוגלים ליצור שני תאומים ביולוגיים רגישים לכוח בשם קארה ואם, אותם הם מאמנים אחר כך בצד האפל של הכוח.
בסופו של דבר התאומים הופכים למנהיגים של השרידים ומתכננים להשתמש בנשק העל שלהם כדי להרוס את הרפובליקה החדשה.
עם זאת, קארה עורק ביום שבו הנשק אמור להיירות בגלל שיש לו חיזיון עתידי הכולל את מותה של אחותו, הוא גם גונב את גביש הקיבר הגדול שמפעיל את נשק העל.
אם מתעמתת עם קארה מחוץ למשחתת הכוכבים בחלל החיצון והם נלחמים.
במהלך הקרב, הגביש מחולק לשניים ואם משתמשת בחתיכה כדי להניע שריון ממתכת.
באמצעות ה-X-wing שלו ובכוח של מהירות העל חלל, קארה מסוגל להרוס את רסיס הגביש וסופר-הלייזר של אם.
הוא מתרסק על טטואין ונשבע לחלץ את אחותו מהצד האפל.
4 The Village Bride כלת הכפר Hitoshi Haga Takahito Oonishi ו-Hitoshi Haga Kinema Citrus22 בספטמבר 2021 שנים לאחר טיהור הג'דיי הגדול, ג'דיי בשם אף נמשכת לכוכב לכת מרוחק על ידי חוקר בשם ואלקו.
ואלקו מסביר ששודדים תכנתו מחדש דרואידי קרב בדלנים ישנים והם מחזיקים כפר כבן ערובה.
בתו של ראש הכפר הארו וארוסתו אסו מתכוונים להיכנע לשודדים כעירבון מחר בבוקר, בעוד שאחותו של הארו, סאקו, רוצה להילחם בשודדים.
למחרת בבוקר, השודדים מגלים שהם לכדו את סאקו ומנסים להוציא אותה להורג, אבל אף וואלקו מתערבים והורגים את כל השודדים.
לאחר מכן אף עוזבת את הכוכב.
5 The Ninth Jedi הג'דיי התשיעי Kenji Kamiyama Kenji Kamiyama Production I.G22 בספטמבר 2021 דורות רבים לאחר שמסדר הג'דיי נכחדו ברובו, המרקיז ג'ורו - שליט הג'דיי של כוכב הלכת היי איזלן - מזמין שבעה ג'דיי חסרי מאסטר למקדש האווירי שלו על מנת לקבל חרבות אור, שעיצובם שלהם אבד.
הדרואיד של ג'ורו מעניק את חרב האור הראשונה לג'דיי צעיר בשם אית'ן - הצעיר מבין השבעה - כהוכחה, ומבטיח לג'דיי האחרים שהם יקבלו את שלהם לאחר השלמתם.
על פני הכוכב, ציידים העובדים עבור הסית' לוכדים את יוצר החרבות לאה ז'ימה.
בתו של לאה ז'ימה קארה, שגם היא רגישה לכוח, בורחת עם חרבות האור המוגמרות (כולל אחת לעצמה) ומגישה אותן לג'דיי.
עם זאת, ששת הג'דיים המלווים את אית'ן חושפים את עצמם כמתחזים של הסית' שהרגו את הג'דיי שהוזמנו על ידי ג'ורו ובאו כדי לרצוח גם את ג'ורו.